Document ID: 32006R1839

PADOMES REGULA (EK) Nr. 1839/2006
(2006. gada 28. novembris),
ar ko īsteno Nolīgumu vēstuļu apmaiņas veidā starp Eiropas Kopienu un Argentīnas Republiku saskaņā ar 1994. gada VVTT XXIV panta 6. punktu, ar kuru groza un papildina I pielikumu Regulai (EEK) Nr. 2658/87 par tarifu un statistikas nomenklatūru un kopējo muitas tarifu
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, un jo īpaši tā 133. pantu,
ņemot vērā Komisijas priekšlikumu,
tā kā:
(1)
Ar Regulu (EEK) Nr. 2658/87 (1) izveidoja preču nomenklatūru, turpmāk “Kombinētā nomenklatūra”, un noteica kopējā muitas tarifa līgtās nodokļu likmes.
(2)
Ar Lēmumu 2006/930/EK (2006. gada 28. novembris) par to, lai noslēgtu Nolīgumu vēstuļu apmaiņas veidā starp Eiropas Kopienu un Argentīnas Republiku (2) Padome Kopienas vārdā ir apstiprinājusi minēto nolīgumu, lai pabeigtu sarunas, kas sāktas saskaņā ar 1994. gada VVTT XXIV panta 6. punktu.
(3)
Regula (EEK) Nr. 2658/87 tādējādi būtu attiecīgi jāgroza un jāpapildina,
IR PIEŅĒMUSI ŠO REGULU.
1. pants
Nodokļus un apjomus, kas minēti Regulas (EEK) Nr. 2658/87 I pielikumā, groza un papildina atbilstīgi šīs regulas pielikumam.
2. pants
Trešās daļas III sadaļas 7. pielikumu (PTO kvotas, kas jāatver kompetentajām Kopienas iestādēm) attiecībā uz KN kodu 0201 30 00 groza šādi:
a)
EK tarifa likmes kvotas definīciju attiecībā uz 11 000 tonnām “atkaulotas “augstākā labuma” gaļas: “Īpašas vai labas kvalitātes liellopa gaļas izcirtņi, kas iegūti no tikai ganībās ganītiem 22 līdz 24 mēnešus veciem dzīvniekiem, kam ir divi pastāvīgi priekšējie zobi un kaušanas dzīvsvars nepārsniedz 460 kilogramus, ko apzīmē kā “īpašus izcirtņus kartona kārbā” (special boxed beef), uz kuriem var būt burti “sc” (special cuts, “īpaši izcirtņi”)”” aizstāj ar šādu definīciju: “Atkaulota augstākā labuma liellopu gaļa, svaiga vai dzesināta”;
b)
sadaļā “Citi noteikumi un nosacījumi” iekļauj tekstu: “Piegādātājvalsts Argentīna”.
3. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 28. novembrī

Labels: 3
15
18